DA Den Europæiske Unions Tidende C 228/8

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2008/C 228/08)

Sag nr.: XA 180/08

Medlemsstat: Republikken Slovenien

Region: Območje občine Idrija

Støtteordningens navn eller navn på den støttemodtagende virksomhed: Program razvoja podeželja v občini Idrija 2008–2013

Retsgrundlag: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Forventede årlige udgifter til ordningen eller det samlede individuelle støttebeløb til virksomheden:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Maksimal støtteintensitet:

1. Investeringer i landbrugsbedrifter med primærproduktion:

— op til 40 % af støtteberettigede udgifter, dog op til 50 % i ugunstigt stillede områder.

Støtten skal ydes til modernisering af landbrugsbedrifter med primærproduktion og forvaltning af græsmarker og landbrugsjord.

2. Bevaring af traditionelle landskaber og bygninger:

— op til 100 % af de faktiske investeringsudgifter til at bevare ikke-produktive kulturarvstræk

— op til 60 % af de faktiske udgifter, eller op til 75 % i ugunstigt stillede områder, til investeringer til at bevare produktionsaktiver med kulturarvsværdi, hvis investeringen ikke medfører en stigning i bedriftens produktionskapacitet

— op til 100 % af merudgifter til brug af traditionelle materialer.

3. Flytning af landbrugsbygninger i offentlighedens interesse:

— op til 100 % af de faktiske udgifter, hvis flytning alene omfatter nedrivning, flytning og genopførelse af eksisterende anlæg og ikke omfatter modernisering af anlæg eller medfører en stigning i produktionskapaciteten; kommunal støtte på op til 40 % eller 50 % i ugunstigt stillede områder, hvis flytningen medfører, at landbrugeren vil råde over mere moderne anlæg eller en stigning i produktionskapaciteten.

4. Støtte til betaling af forsikringspræmier:

— den kommunale støtte svarer til forskellen mellem beløbet af medfinansieringen af forsikringspræmier fra det nationale budget og op til 50 % af de støtteberettigede udgifter til forsikringspræmier for markafgrøder og frugt og for forsikring af husdyr mod dyresygdomme.

5. Støtte til jordfordeling:

— op til 100 % af de faktisk afholdte rets- og administrationsudgifter.

6. Støtte til fremme af produktionen af kvalitetslandbrugsprodukter:

— op til 100 % af de støtteberettigede udgifter. Støtten skal ydes i form af subsidierede serviceydelser og omfatter ikke direkte betalinger til producenterne.

7. Ydelse af teknisk bistand i landbrugssektoren:

— op til 100 % af de støtteberettigede udgifter til uddannelse og undervisning, konsulenttjeneste, afholdelse af fora, publikation og netsteder. Støtten skal ydes i form af subsidierede serviceydelser og omfatter ikke direkte betalinger til producenterne

Gennemførelsesdato: Maj 2008 (støtten ydes først, når et resumé er blevet offentliggjort på Europa-Kommissionens netsted)

Ordningens eller den individuelle støttes varighed: Indtil den 31. december 2013

Formål: At støtte SMV

Henvisning til artikler i forordning (EF) nr. 1857/2006 og støtteberettigede udgifter: Kapitel II i reglerne om ydelse af statsstøtte til bevaring og udvikling af landbrug og landdistrikter i kommunen Idrija omfatter foranstaltninger, der udgør statsstøtte i henhold til følgende artikler i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3):

artikel 4: Investeringer i landbrugsbedrifter

artikel 5: Bevaring af traditionelle landskaber og bygninger

artikel 6: Flytning af landbrugsbygninger i offentlighedens interesse

artikel 12: Støtte til betaling af forsikringspræmier

artikel 13: Støtte til jordfordeling

artikel 14: Støtte til fremme af produktion af kvalitetslandbrugsprodukter

artikel 15: Ydelse af teknisk bistand i landbrugssektoren

Berørte erhvervssektorer: Landbrug

Den støttetildelende myndigheds navn og adresse:

Websted: http://www.uradni-list.si/1/content?id=85569

Andre oplysninger: Foranstaltningen vedrørende betaling af forsikringspræmier for markafgrøder og frugt omfatter følgende ugunstige naturbegivenheder, der kan sidestilles med naturkatastrofer: Forårsfrost, hagl, lynnedslag, lynbrand, stormvejr og oversvømmelser.

Kommunens regler opfylder betingelserne i forordning (EF) nr. 1857/2006 vedrørende de foranstaltninger, som kommunen skal vedtage, og gældende generelle bestemmelser (procedurer før ydelse af støtte, kumulation, gennemsigtighed og overvågning af støtte)

Marjan RUPNIK

Sag nr.: XA 185/08

Medlemsstat: Det Forenede Kongerige

Region: England

Støtteordningens benævnelse eller navnet på den virksomhed, der modtager individuel støtte: England Catchment Sensitive Farming Capital Grant Scheme 2008 to 201 (XA 149/08 Revised)

Retsgrundlag: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Forventede årlige udgifter til ordningen eller samlet individuel støtte til virksomheden:

1. april 2008 — 31. marts 2009 5 mio. GBP 1. april 2009 — 31. marts 2010 5 mio. GBP 1. april 2010 — 31. marts 2011 5 mio. GBP 1. april 2011 — 31. marts 2012 5 mio. GBP 1. april 2012 — 31. marts 2013 5 mio. GBP 1. april 2013 — 31. marts 2014 5 mio. GBP 1. april 2014 — 31. marts 2015 5 mio. GBP I alt 35 mio. GBP

Maksimal støtteintensitet: Den maksimale støtteintensitet udgør 60 %, jf. artikel 4, stk. 2, litra e), i forordningen. Den maksimale støtte, der ydes til en enkelt virksomhed, må ikke overstige 400 000 EUR i nogen periode på tre regnskabsår, jf. artikel 4, stk. 9, i forordningen

Gennemførelsesdato: Ordningen iværksættes den 6. maj 2008

Ordningens eller den individuelle støttes varighed: Ordningen iværksættes den 6. maj 2008. Sidste frist for indgivelse af ansøgninger er den 28. februar 2015, og sidste betalingsdato er den 31. marts 2015

Støttens formål: Miljøbeskyttelse. Formålet med England Catchment Sensitive Farming Capital Grant Scheme (en ordning med kapitaltilskud til landbrugspraksis, der er skånsom over for vandindvinding) er at tilskynde landbrugerne til frivilligt at sætte tidligt ind på at bekæmpe vandforurening fra diffuse kilder i landbruget i prioriterede vandindvindingsområder ved at give tilskud til udstyr, der vil mindske denne forurening. Ordningen vil bidrage til, at man kan nå de indenlandske og internationale miljømål, specielt målene i vandrammedirektivet. Ordningen gennemføres efter reglerne i artikel 4 i forordning (EF) nr. 1857/2006, og der kan ydes støtte til udgifter til investeringer i landbrugsbedrifter.

Bemærk: Der er for øjeblikket 40 prioriterede vandindvindingsområder. Det er sandsynligt, at der i initiativets løbetid sker ændringer med hensyn til disse vandindvindingsområder, idet nye kan komme til og andre udgå som følge af yderligere tekniske vurderinger

Berørt(e) sektor(er): Kun personer, der arbejder med produktion af landbrugsprodukter, kan modtage støtte under ordningen. Der kan ydes støtte til alle undersektorer

Den støttetildelende myndigheds navn og adresse: Organ, der er ansvarlig for ordningen:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Organisation, der gennemfører ordningen:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Websted: Nærmere oplysninger om England Catchment Sensitive Farming (CSF) Capital Grant Scheme og det mere omfattende ECSFDI-program samt hele teksten til dette dokument, findes på:

http://defrawebd/farm/environment/water/csf/pdf/state-aid-capitalgrantsscheme2008.pdf

Man kan også konsultere Det Forenede Kongeriges centrale websted for ikke-anmeldelsespligtig statsstøtte til landbruget:

www.defra.gov.uk/farm/policy/state-aid/setup/exist-exempt.htm

Klik på the England Catchment Sensitive Farming Delivery Initiative: Capital Grant Scheme 2008-2015

Andre oplysninger: Yderligere og mere udførlige oplysninger om støtteberettigelse og regler for ordningen findes på ovenstående websted.

Denne ordning afløser XA 149/08, som lukkes for indgivelse af nye ansøgninger, når nærværende ordning træder i kraft. Vi genanmelder denne ordning for at hæve den maksimale støtteintensitet til 400 000 EUR, jf. artikel 4, stk. 9, i forordningen. I XA 149/08 havde vi begrænset støtteintensiteten til maksimalt 10 000 EUR pr. støttemodtager.

Underskrevet og dateret på vegne af Department for Environment, Food and Rural Affairs (den ansvarlige myndighed i Det Forenede Kongerige)

Sag nr.: XA 186/08

Medlemsstat: Det Forenede Kongerige

Region: Scotland

Støtteordningens benævnelse eller navnet på den virksomhed, der modtager en individuel støtte: The Scottish Farm Business Advice and Skills Service 2008

Retsgrundlag: Board of Agriculture Act 1889 (Section2)

Forventede årlige udgifter til ordningen eller det samlede individuelle støttebeløb, der ydes til virksomheden:

1. april 2008 — 31. marts 2009 1,5 mio. GBP 1. april 2009 — 31. marts 2010 1,5 mio. GBP 1. april 2010 — 31. marts 2011 2,0 mio. GBP 1. april 2011 — 31. marts 2012 2,5 mio. GBP 1. april 2012 — 31. marts 2013 2,5 mio. GBP Samlede udgifter 10 mio. GBP

Maksimal støtteintensitet: Ordningen er i overenstemmelse med artikel 15 i forordning (EF) nr. 1857/2006, da alle beløb under ordningen vil blive udbetalt direkte af den skotske regering til leverandørerne af de pågældende tjenesteydelser, idet der ydes op til 100 % dækning af de omkostninger, der er nævnt i ovennævnte artikels stk. 2.

Der ydes støtte til dækning af følgende udgifter:

Undervisning og uddannelse af landbrugere og landbrugsmedhjælpere (jf. stk. 2, litra a)):

Udgifter ved tilrettelæggelsen af uddannelsesprogrammet (nr. i)).

Konsulenttjenester leveret af tredjemand: gebyrer for tjenesteydelser, der hverken må være varige eller regelmæssige eller vedrøre virksomhedens normale driftsudgifter såsom løbende skatterådgivning, regelmæssig juridisk rådgivning eller reklame (jf. stk. 2, litra c))

Gennemførelsesdato: Ordningen iværksættes den 7. maj 2008

Ordningens eller den individuelle støttes varighed: Ordningen iværksættes den 7. maj 2008 (nylancering af den reviderede støtteordning, WFRS), og udløber den 31. marts 2013

Målet med støtten: Formålet med den overordnede støtteordning, Whole Farm Review Scheme (WFRS) (som støttes af den skotske akkrediteringsordning for landbrugskonsulenter (FBAASS) for at sikre, at tjenesterne kun ydes af akkrediterede konsulenter) er at tilskynde landbrugere og husmænd, der står over for grundlæggende forandringer på markedet og i sektoren, til at tænke forretningsmæssigt og træffe strategiske beslutninger om deres virksomheders fremtidige udvikling, så virksomhederne bliver mere økonomisk og miljømæssigt bæredygtige.

Dette vil:

forbedre resultaterne i landbrugssektoren, økonomisk og miljømæssigt set

skabe holdbar økonomisk vækst

fremme anvendelse og udveksling af bedste praksis og formidling af oplysninger, så der opnås bedre resultater i sektoren.

Den skotske akkrediteringsordning for landbrugskonsulenter (Farm Business Adviser Accreditation Scheme for Scotland, FBAASS)

Denne ordning er indført med henblik på at fastlægge standarder for konsulenter og fremme løbende videreuddannelse af disse. Kun akkrediterede konsulenter vil kunne tilbyde ydelser som led i WFRS-ordningen. Akkrediteringen bygger på objektive kompetencestandarder og kan søges af konsulenter fra hele EU. Denne del af ordningen administreres i henhold til en kontrakt med en ekstern organisation (p.t. Lantra). Når kontrakten skal fornyes, vælges kontrahenten på grundlag af markedsprincipper og på en ikke-diskriminerende måde. Om nødvendigt iværksættes en udbudsprocedure, der er i overensstemmelse med EF-lovgivningen og navnlig med EF-retspraksis, med en så høj grad af annoncering, at konkurrencen fungerer på tjenesteydelsesmarkedet, og udbudsreglerne anvendes upartisk.

Støtten vil blive ydet efter reglerne i artikel 15 i forordning (EF) nr. 1857/2006 og omfatter konsulentydelser.

Det skal også bemærkes, at der i overensstemmelse med artikel 15 ikke vil blive ydet direkte betalinger til producenter

Berørt(e) sektor(er): Landbrugssektoren, individuelle landbrugsvirksomheder

Den støttetildelende myndigheds navn og adresse:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Kontaktperson: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Websted: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Andre oplysninger: Ordningen Farm BASS blev første gang anerkendt som anmeldt statsstøtte under sag N 363/03 af 4. februar 2004. En forlængelse af ordningen (sag N 439/05 af 17. oktober 2005) blev godkendt til den 31. marts 2009. Sidste frist ansøgninger under denne ordning, N 439/05, er den 2. maj 2008, og ordningen erstattes derpå af den herved anmeldte ordning, der iværksættes den 7. maj 2008. Med den nye ordning øges de maksimale udgifter (uden moms) til konsulentbistand/videreuddannelse pr. ansøger fra 1 850 GBP til 2 400 GBP.

Nærmere oplysninger om betingelserne for at komme i betragtning og om reglerne for ordningen kan findes på ovenstående webadresser

Sag nr.: XA 187/08

Medlemsstat: Frankrig

Regioner: Département des Bouches-du-Rhône

Støtteordning: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Retsgrundlag:

— Artikel 7 i forordning (EF) nr. 1857/2006

— Articles L 1511-2 à L 1511-5 du Code Général des Collectivités Territoriales

— Rådets forordning (EF) nr. 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Forventede årlige udgifter til ordningen: 300 000 EUR om året

Maksimal støtteintensitet:

— landzone (1): Staten: 12 650 EUR/Conseil Général: 4 650 EUR.

— byzone og bynær zone (1): Staten: 17 300 EUR/Conseil Général: 5 000 EUR (almindelig regel) eller 7 700 EUR (forhøjelse af den supplerende støtte fra Conseil Général, når der er tale om en etablering uden for et familieforhold eller i et familieforhold til mindre bedrifter, som har behov for økonomisk konsolidering).

Denne støtte er et supplement til støtten fra staten, der er på 12 650 EUR i landzone og på 17 300 EUR i byzone eller bynær zone. Under ingen omstændigheder kan en støttemodtager modtage en samlet etableringsstøtte, der er højere end det loft på 55 000 EUR, der er fastsat i artikel 22 i forordning (EF) nr. 1698/2005.

Conseil Général giver tilsagn om at overholde det loft for støtte, der er fastsat i forordningen om landdistriktsudvikling. Det har alene af driftsmæssige grunde besluttet ikke at gøre brug af støtteordningen N 110/07 (Pidil)

Gennemførelsesdato: Fra datoen for offentliggørelse af registreringsnummeret for undtagelsesanmodningen på webstedet for Kommissionens Generaldirektorat for Landbrug og Landdistriktsudvikling

Ordningens varighed: Indtil den 31. december 2013

Støttens formål: Unge landbrugeres etablering er fortsat i den økonomiske sammenhæng og inden for rammerne af den fysiske planlægning, der karakteriserer Bouches-du-Rhône i dag, en hovedmålsætning for Conseil Général.

Ud over de nuværende økonomiske problemer, som ikke frembyder reelle udsigter, er der problemer med adgang til jordarealer, idet de høje priser (17 400 EUR/ha i gennemsnit i 2006 ifølge SAFER), som i øvrigt gennemsnitligt er steget med 50 % fra 2000 til 2007 i dette departement, i dag er helt ude af proportioner med rentabiliteten i bedrifterne, hvilket især rammer unge landbrugere, der ønsker at etablere sig, navnlig i byzoner eller bynære zoner, og som står over for store startinvesteringer.

Støtten fra Conseil Général, som ligger ud over støtten fra DJA fra staten, har til formål at gøre det lettere for unge landbrugere at etablere sig.

Støttemodtagerne skal opfylde følgende betingelser vedrørende nationalitet, alder, faglig kompetence og økonomisk rentabilitet:

være fransk statsborger eller være statsborger i en EU-medlemsstat eller et land, som har indgået en gensidighedsaftale

ikke være ældre end 40 år på etableringsdatoen

etablere sig for første gang som driftsleder

råde over et minimumsareal på 0,5 SMI

forpligte sig til at tilslutte sig MSA i egenskab af landbruger med landbrug som hovederhverv eller bierhverv (2)

opfylde betingelserne vedrørende eksamensbeviser eller have den krævede faglige kompetence

udarbejde en bedriftsudviklingsplan for en 5-årig periode

indgive en ansøgning om departementsstøtte

Berørt(e) sektor(er): Alle landbrugsbedrifter i Bouches-du-Rhône (støtte til unge landbrugere)

Den støttetildelende myndigheds navn og adresse:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Websted: http://www.cg13.fr/amenagements/agriculture/aides.html

Sag nr.: XA 188/08

Medlemsstat: Spanien

Region: Principado de Asturias

Støtteordningens benævnelse eller navnet på den virksomhed, der modtager individuel støtte: Laboratorio Interprofesional Lechero y Agroalimentario de Asturias (L.I.L.A.)

Retsgrundlag: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Forventede årlige udgifter til ordningen eller samlet årlig individuel støtte til virksomheden: 395 000 EUR for regnskabsåret 2008

Maksimal støtteintensitet: Op til 70 % af udgifterne til denne foranstaltning

Gennemførelsesdato: Fra datoen for offentliggørelse af registreringsnummeret for ansøgningen om fritagelse på webstedet for Europa-Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: December 2008

Støttens formål: Gennemførelse og anvendelse af officielle mælkekontrolanalyser i Asturien som et grundlæggende værktøj for genetisk evaluering af avlsdyr af kvægarter eller -racer til mælkeproduktion. Sådanne analyser er et vigtigt element i ethvert program til forbedring af husdyr.

Støtten er baseret på følgende artikel i forordning (EF) nr. 1857/2006:

Artikel 16, støtte til husdyrsektoren. Støtteberettigede udgifter: udgifter til tester med henblik på at fastslå husdyrs genetiske kvalitet eller udbytte

Berørt(e) sektor(er): Opdræt af malkekvæg

Den støttetildelende myndigheds navn og adresse:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Websted: Ordlyden af samarbejdsaftalen kan læses på www.asturias.es under temáticas/ganadería/ayudas på URL:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) INSEE-definition: zoneinddeling af arealer 1999.

(2) For landbrugere med landbrug som bierhverv udgør samtlige støttebeløb 50 % af de beløb, der tildeles under denne ordning.